CELEX: C2007/183/65
Language: et
Date: 2007-08-04 00:00:00
Title: Kohtuasi T-163/07: 8. mail 2007 esitatud hagi — SC Gerovital Cosmetics versus Siseturu Ühtlustamise Amet — SC Farmec (GEROVITAL H3 Prof. Dr. A. Aslan)

4.8.2007   
            
            
               ET
            
            
               Euroopa Liidu Teataja
            
            
               C 183/33
            
         8. mail 2007 esitatud hagi — SC Gerovital Cosmetics versus Siseturu Ühtlustamise Amet — SC Farmec (GEROVITAL H3 Prof. Dr. A. Aslan)
   (Kohtuasi T-163/07)
   (2007/C 183/65)
   Hagiavaldus esitati inglise keeles
   Pooled
   
      Hageja: SC Gerovital Cosmetics S.A. (Bukarest, Rumeenia) (esindajad: advokaat D. Boştinşă)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Farmec S.A. (Cluj-Napoca, Rumeenia)
   Hageja nõuded
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 27. veebruar 2007. aasta otsuse (asi R 271/2006-2 — GEROVITAL H3) esimene punkt, millega tühistati vastulausete osakonna 15. veebruar i 2005. aasta otsus;
            
         
               —
            
            
               tühistada kehtetuks tunnistamise menetluses nr 872C 0000986 034, CTM 986034 GEROVITAL H3 tehtud tühistamisosakonna 23. detsembri 2005. aasta otsus;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Ühenduse kujutismärgi, mis sisaldab sõnalisi elemente GEROVITAL H3 Prof. Dr. A. Aslan kaupadele ja teenustele klassides 3 ja 42 registreerimistaotlus.
   
      Ühenduse kaubamärgi omanik: Hageja.
   
      Ühenduse kaubamärgi kehtetuks tunnistamist taotlev pool: Farmec S.A.
   
      Kehtetuks tunnistamise taotleja õiguste aluseks olev kaubamärk: Siseriiklik kujutismärk „Gerovital H3 PROF. DR. ANA ASLAN” kaupadele klassis 3.
   
      Tühistamisosakonna otsus: Tühistada kaubamärk täies ulatuses.
   
      Apellatsioonikoja otsus: Jätta apellatsioonkaebus rahuldamata.
   
      Väited: Määruse nr 40/94 artikli 52 ja artikli 53 lõike 2 rikkumine.
   Hageja leiab, et Rumeenia kujutismärgi oli osaliselt loovutanud talle rahvusvahelise ja siseriikliku kaubamärgi omanik loovutamise kohta sõlmitud lepingus nimetatud kaupade osas ning, et asjaomane kaubamärk on registreeritud ja tuntud mainega mitmes liikmesriigis. Seega leiab hageja, et tal on ees- ja ainuõigus selle registreerimiseks.
   Hageja väidab ka, et erinevalt sellest, mida teine menetluspool (edaspidi „Farmec”) väitis tühistamisosakonna ja apellatsioonikoja menetluses, on temal ulatuslikumad õigused sellele kaubamärgile nii rea kosmeetikatoodete osas, kui ka nende koostise osas. Juhul, kui mõlemal ettevõtjal on samasugused ja erilised õigused kaubamärgi Gerovital H3 Prof. Dr. A. Aslan kaitsmise osas, siis ajalise eesõiguse seisukohal, millele Farmec on viidanud, ei ole hageja arvates tähtsust.
   Lõpuks leiab hageja, et tema omandiõigust rikutaks tõsiselt, kui tal ei oleks õigust loovutamislepingust tulenevatele õigustele saada rahvusvahelist tunnustust ja kaitset, kuigi tema väitel on tal Rumeenias tagatud täielik õigus ja kaitse nimetatud kaubamärgile.